5247939b3643079330ca9fa9339a6540
goddag, jeg har et spørgsmål vedr. bopælskrav og dagpenge i forbindelse med udenlandsk uddannelse. i 2019 blev jeg færdiguddannet som kandidat i danmark. senere samme år flyttede jeg til færøerne sammen med min partner, hvor vi ikke var afklarede med, hvor længe vi ville blive boende eller om vi overhovedet ville flytte tilbage igen. derfor meldte jeg mig ud af min daværende a-kasse umiddelbart derefter. senere i 2019 endte jeg så dog med at blive tilbudt en ph.d.-stilling som del af et forskningsprojekt ved et universitet i england. oprindeligt tog jeg så til england fra tid til anden i forbindelse med enkelte møder, men siden da er alt rykket online grundet corona. i starten af 2021 flytter min partner og jeg så igen tilbage til danmark. jeg er i kontakt med en enkelt a-kasse om, hvorvidt eller ej der var mulighed for at kunne opnå ret til dagpenge hos dem på baggrund af min uddannelse (såfremt jeg vel at mærke er medlem i et år). dette viser sig desværre ikke at være tilfældet hos dem, i og med at jeg påbegynder min ph.d. uden at have bopæl i danmark "umiddelbart før". mit spørgsmål er derfor: kan jeg forvente, at andre danske a-kasser ligeledes ville svare det samme på et almengyldigt juridisk grundlag? eller kunne det forestilles, at jeg ville kunne opnå dagpenge på baggrund af min uddannelse hos andre a-kasser, eftersom min daværende bopæl var på færøerne og altså om ikke andet stadig indenfor rigsfællesskabet? håber at nogen kan hjælpe mig med et afklarende svar :-) mvh
ret til dagpenge ved påbegyndt uddannelse i udlandet og bopælskrav
a-kasser.dk
2021.43
hej, da du har meldt dig ud af a-kassen efter afslutning af kandidaten i 2019, kan du under ingen omstændigheder få dagpenge på baggrund af din kandidat. melder man sig ud af a-kasse, mister man desværre alle optjente rettigheder. du kunne evt. have fået dagpenge på baggrund af din kandidatuddannelse som du afsluttede i 2019, hvis du på det tidspunkt (senest 2 uger efter dimittering) fik dimittend-status i a-kassen. har man dimittend-status, har man op til 2 år derefter til at anmode om dagpenge på baggrund af den afsluttede uddannelse. men som nævnt er det altså ikke aktuelt/en mulighed for dig da du efterfølgende meldte dig ud af a-kasse. så du kan altså ikke få dagpenge på baggrund af nogle af dine uddannelser....du må vente til du får et lønnet job, og så optjene dagpengeret på almindelig vis. med venlig hilsen anders weber, a-kasser.dk